Perspectiva Maleahi
Devoţional

- persoane care au darul purtării de grijă

- identificarea persoanelor care nu mai vin la bic

- impresii de la întâlnirile în plen:

oameni dornici să ia Cina; atmosfera caldă şi intimă datorată decorului şi luminii; botezul a fost încurajator pt că Andrei Vuc s-a botezat aici, fiind reticent la mersul în alte biserici; filmuleţele la botez, superbe; Paşte la Capitol, sonorizarea fost deficitară, nu s-a auzit clar; am simţit oamenii îngheţaţi, fără răspuns; prea mult mesaj; sceneta foarte bună; muzica şi sonorizarea au fost defectoase; oamenii au aşteptări de sărbători şi cântecul de început a fost descurajant pentru mulţi; 

- rugăciune pt Magda, David, fetele de la tabăra artă

- nevoi pt biserică: angajarea unei persoane la dep de adolescenţi, lucrarea pt familiile cu copii mici

Valorile BIC şi Orientare 

- ucenicia ca mod de viaţă

- devoţionalul personal cu Isus: câţi ne-am întâlnit azi cu El? dacă nu, nu trăim prin puterea Lui

- relaţii semnificative cu credincioşii şi necredincioşii

- rezolvarea păcatului din viaţa personală; pocăinţă, iertare

- împărtăşirea Evangheliei

- sistem care atrage oamenii este ca structura să permită celor pasionaţi, competenţi, dedicaţi să se implice, adică conducerea şi lucrul în echipă

- de aceea, la biserica în case trebuie să găsim oamenii care se pot implica în lucrare

O perspectivă asupra cărţii Maleahi

A. Contextul istoric, cultural, politic, economic

- perioada post-exilică; nu se poate preciza specific perioada şi contextul în care şi-a exprimat mesajul cu accentul şi temele acestuia

- posibil înaintea întoarcerii lui Ezra şi Neemia, după rezidirea Templului sau între cele 2 sosiri ale lui Neemia

- Iuda era singura rămăşiţă din Israel aflată sub dominaţia medo-persană

- unii se confruntau cu sărăcia, robia pentru muncă la fraţii lor evrei, alţii foarte bogaţi

-poporul practica o viaţă religioasă anostă, marcată de plictiseală, în care nu se întâmpla nimic, nu se vedeau intervenţiile, miracolele sau mesajele lui Dumnezeu.

Iuda sucomba sub abraziunea rutinei zilnice şi credinţa şi legământul lor cu Dumnezeu erau neglijate.

B. Autorul


1. Numele

- mal'akîy - poate fi tradus ca 'mesagerul meu' sau 'îngerul meu'

- unii comentatori prezintă argumente că nu este un nume:


a. nu apare în altă parte în VT (este adevărat însă şi pentru Iona şi Habacuc)


b. absenţa calificativelor obişnuite: 'fiul lui...' sau 'profetul' (la fel este şi la Obadia)


c. titlul: 'proorocia, cuvântul Domnului către...', a fost interpretat ca semn al unui autor anonim

- sunt evidenţe în Targum că traducerea aramaică a înţeles Maleahi ca un nume


2. Persoana, ocupaţia

- nu ştim nimic despre Maleahi ca persoană

C. Structura cărţii

I. Titlul - 1:1

II. Dispute între Dumnezeu şi poporul Israel


1. Dumnezeu îşi demonstrează dragostea faţă de popor prin alegere şi restaurarea din robie - 1:2-5


2. Poporul Îl necinsteşte pe Dumnezeu prin jertfele aduse - 1:6-14


3. Preoţii Îl desconsideră pe Dumnezeu prin slujirea lor - 2:1-9


4. Poporul face ceea ce Dumnezeu urăşte: calcă legământul - 2:10-16


5. Poporul se plânge că Dumnezeu nu este drept - 2:17-3:6


6. Poporul Îl înşeală pe Dumnezeu cu zeciuielile - 3:7-12


7. Dumnezeu pedepseşte pe cei răi şi răsplăteşte pe cei drepţi - 3:13-4:6

D. Tema, ideea centrală a cărţii

Poporul legământului lui Dumnezeu trebuie să se pocăiască dacă nu trăieşte conform chemării divine, să-şi dovedească credincioşia în detaliile vieţii pentru că Domnul întregului pământ stă să vină.
Mal 1:1-14
(1)  Proorocia, Cuvîntul Domnului către Israel, prin Maleahi:

(2)  „V'am iubit, zice Domnul! Şi voi ziceţi: „Cu ce ne-ai iubit?” Nu este Esau frate cu Iacov? zice Domnul; totuş am iubit pe Iacov,
(3)  şi am urît pe Esau, i-am prefăcut munţii într'o pustietate, şi moştenirea lui am dat-o şacalilor din pustie.
(4)  Iar dacă ar zice Edomul: „Sîntem nimiciţi, dar vom ridica iarăş dărîmăturile!” aşa vorbeşte Domnul oştirilor: „Să zidească ei, căci Eu voi surpa, şi se vor numi: „Ţara răutăţii”, şi „Poporul pe care S'a mîniat Domnul pentru totdeauna!”
(5)  Veţi vedea cu ochii voştri lucrul acesta, şi veţi zice: „Mare este Domnul dincolo de hotarele lui Israel!”

(6)  Un fiu cinsteşte pe tatăl său, şi o slugă pe stăpînul său. Dacă sînt Tată, unde este cinstea care Mi se cuvine? Dacă sînt Stăpîn, unde este teama de Mine? zice Domnul oştirilor către voi, preoţilor, cari nesocotiţi Numele Meu, şi cari ziceţi: „Cu ce am nesocotit noi Numele Tău?”
(7)  -„Prin faptul că aduceţi pe altarul Meu bucate necurate!” Şi dacă ziceţi: „Cu ce Te-am spurcat?” -„Prin faptul că aţi zis: „Masa Domnului este de dispreţuit!”
(8)  Cînd aduceţi ca jertfă o vită oarbă, nu este rău lucrul acesta? Cînd aduceţi una şchioapă sau beteagă, nu este rău lucrul acesta oare? Ia adu-o dregătorului tău! Te va primi el bine pentru ea, va ţinea el seama de ea? zice Domnul oştirilor.
(9)  Şi acum, vă rog, rugaţi-vă lui Dumnezeu să aibă milă de noi! Vă va primi El cu bunăvoinţă, cînd mînile voastre fac astfel de lucruri? zice Domnul oştirilor.
(10)  „Cine din voi va închide porţile, ca să n'aprindeţi degeaba focul pe altarul Meu? N'am nici o plăcere de voi, zice Domnul oştirilor, şi darurile de mîncare din mîna voastră nu-Mi sînt plăcute!
(11)  Căci dela răsăritul soarelui pînă la asfinţit, Numele Meu este mare între neamuri, şi pretutindeni se arde tămîie în cinstea Numelui Meu şi se aduc daruri de mîncare curate; căci mare este Numele Meu între neamuri, zice Domnul oştirilor.
(12)  ,Dar voi îl pîngăriţi, prin faptul că ziceţi: „Masa Domnului este spurcată, şi ce aduce ea este o mîncare de dispreţuit!”
(13)  Voi ziceţi: „Ce mai osteneală!” şi o dispreţuiţi, zice Domnul oştirilor; şi aduceţi ce este furat, şchiop sau beteag: „Iată darurile de mîncare pe cari le aduceţi! Pot Eu să le primesc din mînile voastre? zice Domnul.
(14)  „Nu! blestemat să fie înşelătorul, care are în turma lui o vită de parte bărbătească, şi totuş juruieşte şi jertfeşte Domnului o vită beteagă! Căci Eu sînt un Împărat mare, zice Domnul oştirilor, şi Numele Meu este înfricoşat printre neamuri.

Mal 2:1-17
(1)  „Acum, către voi se îndreaptă porunca aceasta, preoţilor!
(2)  Dacă nu veţi asculta, dacă nu vă veţi pune inima ca să daţi slavă Numelui Meu, zice Domnul oştirilor, voi arunca în voi blestemul, şi voi blestema binecuvîntările voastre; da, le-am şi blestemat, pentrucă n'aveţi pe inimă porunca Mea.
(3)  Iată, vă voi nimici sămînţa, şi vă voi arunca balega în faţă, balega vitelor pe cari le jertfiţi, şi veţi fi luaţi împreună cu ele.
(4)  Veţi şti atunci că Eu v'am dat porunca aceasta, pentruca legămîntul Meu cu Levi să rămînă în picioare, zice Domnul oştirilor.
(5)  Legămîntul Meu cu el era un legămînt de viaţă şi de pace. I l-am dat ca să se teamă de Mine; şi el s'a temut de Mine, a tremurat de Numele Meu.
(6)  Legea adevărului era în gura lui, şi nu s'a găsit nimic nelegiuit pe buzele lui; a umblat cu Mine în pace şi în neprihănire, şi pe mulţi i-a abătut dela rău.
(7)  Căci buzele preotului trebuie să păzească ştiinţa, şi din gura lui se aşteaptă învăţătură, pentru că el este un sol al Domnului oştirilor.
(8)  Dar voi v'aţi abătut din cale, aţi făcut din Lege un prilej de cădere pentru mulţi, şi aţi călcat legămîntul lui Levi, zice Domnul oştirilor.
(9)  De aceea şi Eu vă voi face să fiţi dispreţuiţi şi înjosiţi înaintea întregului popor, pentrucă n'aţi păzit căile Mele, ci căutaţi la faţa oamenilor, cînd tîlmăciţi Legea.

(10)  N'avem toţi un singur Tată? Nu ne-a făcut un singur Dumnezeu? Pentruce dar sîntem aşa de necredincioşi unul faţă de altul, pîngărind astfel legămîntul părinţilor noştri?
(11)  Iuda s'a arătat necredincios, şi în Iuda şi la Ierusalim s'a săvîrşit o urîciune; fiindcă Iuda a spurcat ce este închinat Domnului, ce iubeşte Domnul, şi s'a unit cu fiica unui dumnezeu străin.
(12)  Domnul va nimici pe omul care a făcut lucrul acesta, pe cel ce veghează şi răspunde, îl va nimici din corturile lui Iacov, şi va nimici pe cel ce aduce un dar de mîncare Domnului oştirilor.
(13)  Iată acum ce mai faceţi: Acoperiţi cu lacrămi altarul Domnului, cu plînsete şi gemete, aşa încît El nu mai caută la darurile de mîncare, şi nu mai poate primi nimic din mînile voastre.
(14)  Şi dacă întrebaţi: „Pentruce?”... Pentrucă Domnul a fost martor între tine şi nevasta din tinereţa ta, căreia acum nu-i eşti credincios, măcar că este tovarăşa şi nevasta cu care ai încheiat legămînt!
(15)  Nu ne-a dat Unul singur Dumnezeu suflarea de viaţă şi ne-a păstrat-o? Şi ce cere acel Unul singur? Sămînţă dumnezeiască! Luaţi seama dar în mintea voastră, şi niciunul să nu fie necredincios nevestei din tinereţa lui!
(16)  ,Căci Eu urăsc despărţirea în căsătorie, -zice Domnul, Dumnezeul lui Israel, -şi pe cel ce îşi acopere haina cu sîlnicie, -zice Domnul oştirilor. -De aceea, luaţi seama în mintea voastră, şi nu fiţi necredincioşi!”
(17)  Voi obosiţi pe Domnul prin cuvintele voastre, şi mai întrebaţi: „Cu ce L-am obosit?” -„Prin faptul că ziceţi: „Oricine face rău este bun înaintea Domnului, şi de el are plăcere!” Sau: „Unde este Dumnezeul dreptăţii?”
Mal 3:1-18
(1)  Iată, voi trimete pe solul Meu; el va pregăti calea înaintea Mea. Şi deodată va intra în Templul Său Domnul pe care-l căutaţi: Solul legămîntului, pe care-l doriţi; iată că vine, -zice Domnul oştirilor.
(2)  Cine va putea să sufere însă ziua venirii Lui? Cine va rămînea în picioare cînd Se va arăta El? Căci El va fi ca focul topitorului, şi ca leşia nălbitorului.
(3)  El va şedea, va topi şi va curăţi argintul; va curăţi pe fiii lui Levi, îi va lămuri cum se lămureşte aurul şi argintul, şi vor aduce Domnului daruri neprihănite.
(4)  Atunci darul lui Iuda şi al Ierusalimului va fi plăcut Domnului, ca în zilele cele vechi, ca în anii de odinioară.
(5)  Mă voi apropia de voi pentru judecată, şi Mă voi grăbi să mărturisesc împotriva descîntătorilor şi preacurvarilor, împotriva celor ce jură strîmb, împotriva celor ce opresc plata simbriaşului, cari asupresc pe văduvă şi pe orfan, nedreptăţesc pe străin, şi nu se tem de Mine, zice Domnul oştirilor.
(6)  „Căci Eu sînt Domnul, Eu nu Mă schimb; de aceea, voi, copii ai lui Iacov, n'aţi fost nimiciţi.

(7)  Din vremea părinţilor voştri voi v'aţi abătut dela poruncile Mele, şi nu le-aţi păzit. Întoarceţi-vă la Mine, şi Mă voi întoarce şi Eu la voi, zice Domnul oştirilor. Dar voi întrebaţi: „În ce trebuie să ne întoarcem?”
(8)  Se cade să înşele un om pe Dumnezeu, cum Mă înşelaţi voi?” Dar voi întrebaţi: „Cu ce Te-am înşelat?” Cu zeciuielile şi darurile de mîncare.
(9)  Sînteţi blestemaţi, cîtă vreme căutaţi să Mă înşelaţi, tot poporul în întregime!
(10)  Aduceţi însă la casa vistieriei toate zeciuielile, ca să fie hrană în Casa Mea; puneţi-Mă astfel la încercare, zice Domnul oştirilor, şi veţi vedea dacă nu vă voi deschide zăgazurile cerurilor, şi dacă nu voi turna peste voi belşug de binecuvîntare.
(11)  Şi voi mustra pentru voi pe cel ce mănîncă, (lăcusta) şi nu vă va nimici roadele pămîntului, şi viţa nu va fi neroditoare în cîmpiile voastre, zice Domnul oştirilor.
(12)  „Toate neamurile vă vor ferici atunci, căci veţi fi o ţară plăcută, zice Domnul oştirilor.

(13)  ,Cuvintele voastre sînt aspre împotriva Mea, zice Domnul. Şi mai întrebaţi: „Ce-am spus noi împotriva Ta?”
(14)  „Aţi zis: „Degeaba slujim lui Dumnezeu; şi ce am cîştigat dacă am păzit poruncile Lui, şi am umblat trişti înaintea Domnului oştirilor?
(15)  Acum fericim pe cei trufaşi; da, celor răi le merge bine; da, ei ispitesc pe Dumnezeu, şi scapă!”
(16)  Atunci şi cei ce se tem de Domnul au vorbit adesea unul cu altul; Domnul a luat aminte la lucrul acesta, şi a ascultat; şi o carte de aducere aminte a fost scrisă înaintea Lui, pentru cei ce se tem de Domnul, şi cinstesc Numele Lui.
(17)  „Ei vor fi ai Mei, zice Domnul oştirilor, Îmi vor fi o comoară deosebită, în ziua pe care o pregătesc Eu. Voi avea milă de ei, cum are milă un om de fiul său, care-i slujeşte.
(18)  Şi veţi vedea din nou atunci deosebirea dintre cel neprihănit şi cel rău, dintre cel ce slujeşte lui Dumnezeu şi cel ce nu-i slujeşte.”
Mal 4:1-6
(1)  „Căci iată, vine ziua, care va arde ca un cuptor! Toţi cei trufaşi şi toţi cei răi, vor fi ca miriştea; ziua care vine îi va arde, zice Domnul oştirilor, şi nu le va lăsa nici rădăcină nici ramură.
(2)  Dar pentru voi, cari vă temeţi de Numele Meu, va răsări Soarele neprihănirii, şi tămăduirea va fi supt aripile Lui; veţi ieşi, şi veţi sări ca viţeii din grajd.
(3)  Şi veţi călca în picioare pe cei răi, căci ei vor fi ca cenuşa supt talpa picioarelor voastre, în ziua pe care o pregătesc Eu, zice Domnul oştirilor.
(4)  Aduceţi-vă aminte de legea lui Moise, robul Meu, căruia i-am dat în Horeb, rînduieli şi porunci, pentru tot Israelul!
(5)  Iată, vă voi trimete pe proorocul Ilie, înainte de a veni ziua Domnului, ziua aceea mare şi înfricoşată.
(6)  El va întoarce inima părinţilor spre copii, şi inima copiilor spre părinţii lor, ca nu cumva, la venirea Mea, să lovesc ţara cu blestem
